

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 22.oktobrī **Nr.518**

 (prot.Nr.41, 6.§)

**Par atbalstu projektiem un apropriācijas palielināšanu**

**Daugavpils pilsētas Izglītības pārvaldei**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 37.punktu saskaņā ar Sadarbības līgumu Nr.4.-8.3.3/32/9 starp Valsts izglītības attīstības aģentūru un Daugavpils pilsētas Izglītības pārvaldi, Erasmus+Programmas projekta finansējuma līgumu Nr.2020-1-LT01-KA229-077835\_5 starp Valsts izglītības attīstības aģentūru un Daugavpils pilsētas 13.pirmsskolas izglītības iestādi, Erasmus+Programmas projektu finansējuma līgumiem Nr.2020-1-PL01-KA229-081562\_6, Nr.2020-1-CZ01-KA229-078299\_5 starp Valsts izglītības attīstības aģentūru un Daugavpils Saskaņas pamatskolu, Erasmus+Programmas projekta finansējuma līgumu Nr.2020-1-DE03-KA229-077288\_4 starp Valsts izglītības attīstības aģentūru un Daugavpils 15.vidusskolu, ņemot vērā Daugavpils pilsētas domes Izglītības un kultūras jautājumu komitejas 2020.gada 15.oktobra sēdes atzinumu, Daugavpils pilsētas domes Finanšu komitejas 2020.gada 15.oktobra sēdes atzinumu, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas Izglītības pārvaldes (reģ.Nr.90009737220, juridiskā adrese: Saules iela 7, Daugavpils) padotībā esošo izglītības iestāžu projektus:
	1. Daugavpils pilsētas 13.pirmsskolas izglītības iestādes projektu „Bērni dabā”saskaņā ar 1.pielikumu;
	2. Daugavpils Saskaņas pamatskolas projektu „Laikam līdzi: Apgrieztās klases koncepts” saskaņā ar 2.pielikumu;
	3. Daugavpils Saskaņas pamatskolas projektu „Izglāb draugu!” saskaņā ar 3.pielikumu;
	4. Daugavpils 15.vidusskolas projektu „Eiropas dārgumu lāde” saskaņā ar 4.pielikumu.
2. Lēmuma 1.2.-1.4.punktos minēto projektu īstenošanai nodrošināt priekšfinansējumu 2021.gadā **17347,00** **EUR** (septiņpadsmit tūkstoši trīs simti četrdesmit septiņi *euro* 00 *centi*) apmērā no pašvaldības budžeta līdzekļiem.
3. Lēmuma 1.1. punktā minētā projekta īstenošanai nodrošināt priekšfinansējumu 2022.gadā **2984,00 EUR** (divi tūkstoši deviņi simti astoņdesmit četri *euro* 00 *centi*) apmērā no pašvaldības budžeta līdzekļiem.
4. Veikt apropriācijas palielināšanu Daugavpils pilsētas Izglītības pārvaldei pamatbudžeta programmai „Eiropas Savienības un citu finanšu instrumentu finansētie projekti” saskaņā ar 5.pielikumu.

|  |  |
| --- | --- |
| Pielikumā: | 1. Projekta „Bērni dabā”apraksts.
2. Projekta „Laikam līdzi: Apgrieztās klases koncepts” apraksts.
3. Projekta „Izglāb draugu!” apraksts.
4. Projekta „Eiropas dārgumu lāde” apraksts.
5. Daugavpils pilsētas Izglītības pārvaldes pamatbudžeta programmas „Eiropas Savienības un citu finanšu instrumentu finansētie projekti” ieņēmumu un izdevumu tāmes 2020.gadam grozījumi.
 |

Domes priekšsēdētājs *(personiskais paraksts)* I.Prelatovs